 **GLOBALIZACIJA**

Dragi učenci!

V času epidemije korona virusa smo lahko na lastni koži občutili, kako povezana je svetovna skupnost in da imajo dogodki na enem koncu sveta, čeprav zelo daljnem, posledice tudi za nas. **Temu pojavu, da je svet navidezno manjši, bolj povezan in soodvisen, pravimo GLOBALIZACIJA.** O tej temi boste po mojih navodilih izdelali kratko seminarsko nalogo, ki jo boste na koncu (po treh tednih) oddali v spletno učilnico.

**KAKO BO DELO POTEKALO:**

**Seminarsko nalogo boš izdelal po navodilih, ki so zapisana v nadaljevanju.**

**V wordu ali drugem programu za pisanje boš odprl prazen dokument. Na prvo stran** boš zapisal **NASLOV** seminarske naloge (se pravi GLOBALIZACIJA), **PREDMET** pri katerem opravljaš seminarsko nalogo (DKE) in ime UČITELJA, spodaj pa še **SVOJE IME, PRIIMEK IN RAZRED** ter šolsko leto (2019/20). Po želji lahko dodaš tudi fotografijo, ki se navezuje na temo.

Tvoja seminarska naloga **mora imeti poleg naslovne strani tudi sledeča poglavja**:

1. **UVOD**
2. **KAJ JE GLOBALIZACIJA**
3. **PRIMERI GLOBALIZACIJE**
4. **POZITIVNI UČINKI GLOBALIZACIJE**
5. **NEGATIVNI UČINKI GLOBALIZACIJE**
6. **NASPROTOVANJE GLOBALIZACIJI – da ali ne?**
7. **ZAKLJUČEK**
8. **LITERATURA**

V času treh tednov (tri ure DKE) boš pri vsakem izmed poglavij dodal odgovor, tvoje razmišljanje ali fotografijo.

**Da ti bo lažje, sem delo časovno razporedila v tri enote (ure). Če boš vsak teden naredil predvidene naloge, boš nalogo opravil brez težav. Nalogo boš oddal v spletno učilnico xooltime**

**Priporočam, da si tudi ta navodila shraniš v svoj računalnik ali pa si narediš opomnik v zvezek za DKE.**

**15. 4. 2020 – 1. ura**

**Danes boš izdelal NASLOVNO STRAN SVOJE SEMINARSKE NALOGE (navodila si že dobil) in se nato lotil 1. in 2. točke.**

**KAJ MORA VSEBOVATI POSAMEZNO POGLAVJE:**

**1. UVOD** – v nekaj stavkih zapiši, kaj o globalizaciji že veš in kaj upaš, si želiš, da se boš naučil. Dodaj fotografijo, ki se ti zdi povezana z globalizacijo.

**2. KAJ JE GLOBALIZACIJA** – s pomočjo videoposnetkov in besedila v učb. na str. 70, razloži,

- kaj je to GLOBALIZACIJA – definicija ali razlaga pojma

- kdaj se je pojavila oz. kaj jo je omogočilo

- iz katere besede in jezika ta pojem izvira.

- razloži besedno zvezo »globalna vas«.

**Povezava do videoposnetkov:**

**Infodrom: Kaj je globalizacija:** [**https://www.youtube.com/watch?v=SJrnLP\_pCZo**](https://www.youtube.com/watch?v=SJrnLP_pCZo)

**Globalizacija (angl.)** [**https://www.youtube.com/watch?v=JJ0nFD19eT8**](https://www.youtube.com/watch?v=JJ0nFD19eT8)

To je za danes vse, nova navodila dobiš naslednji teden.

Veliko uspeha ti želim!